STANDARDVEDTÆGT FOR LOKALKREDS I NYREFORENINGEN

**Navn**

§1 Lokalkredsens navn \_\_\_\_\_\_\_\_\_\_\_\_\_\_\_\_\_\_\_\_\_

§2 Lokalkredsens hjemsted er formandens adresse.

**Formål**

§3 Lokalkredsens formål er – enslydende med landsforeningens - at varetage nyresyges, organdonorers og pårørendes interesser.

**Medlemskab**

§4 Lokalkredsen er en del af Landsforeningen Nyreforeningen.

Stk. 2. Medlemskab af Lokalkredsen er samtidig medlemskab af Landsforeningen. Medlemmer af Landsforeningen optages i lokalkredsen, hvis de ønsker det. Og i den kreds de ønsker.

Stk. 3 Landsforeningens vedtægter gælder for Lokalkredsens aktiviteter.

**Generalforsamling**

§ 5 Lokalkredsens aktiviteter reguleres af generalforsamlingen.

Stk. 2 Der afholdes ordinær generalforsamling hvert år senest den 15. februar.

Stk. 3 Indkaldelse til generalforsamling skal ske skriftligt med mindst 14 dages varsel. Medlemmer med fælles adresse kan modtage èn indkaldelse.

Stk. 4 Forslag, der ønskes behandlet på generalforsamlingen, skal være formanden i hænde senest 14 dage før generalforsamlingen.

Stk. 5 Dagsorden skal som minimum indeholde følgende punkter:

* Valg af dirigent. Der vælges to stemmetællere, såfremt der gennemføres en afstemning.
* Valg af referent.
* Bestyrelsens beretning.
* Revideret regnskab til godkendelse.
* Bestyrelsens forslag til budget.
* Indkomne forslag.
* Valg i *lige* år: Formand, 2 bestyrelsesmedlemmer, 2 suppleanter for bestyrelsesmedlemmer.
* Valg i *ulige* år: En kasserer, et bestyrelsesmedlem, en suppleant for bestyrelsesmedlem.
* Eventuelt.

Medlemmer til Hovedbestyrelse og Regionaludvalg vælges i forbindelse med bestyrelsens konstituering.

Stk. 6 Personlige medlemmer kan modtage valg. Alle valg gælder for 2 år. Medlemmer under 18 år har ikke stemmeret. Formanden skal være bosiddende i kredsen.

Stk. 7 Afstemning foregår ved håndsoprækning. Såfremt et medlem ønsker skriftlig afstemning, skal det imødekommes. Der kan ikke stemmes ved fuldmagt.

Stk. 8 Beslutninger afgøres ved simpelt flertal. Ved stemmelighed er formandens stemme afgørende.

Stk. 9. Ud over de i denne § omhandlede forhold afgør dirigenten alle spørgsmål vedrørende generalforsamlingens afvikling.

**Ekstraordinær generalforsamling**

§ 6 Ekstraordinær generalforsamling afholdes, såfremt et flertal i bestyrelsen ønsker det, såfremt der foreligger skriftlig begæring fra 1/3 af kredsens medlemmer, eller såfremt Landsforeningens Forretningsudvalg beslutter det.

Stk. 2 Indkaldelse til ekstraordinær generalforsamling skal ske senest 14 dage efter begæring herom. Der gælder i øvrigt samme regler som for ordinær generalforsamling.

**Tegning**

§ 7 Kredsen tegnes af formand og et bestyrelsesmedlem i forening.

Stk. 2 Kredsen kan ikke forpligte Landsforeningen.

Stk. 2 Kredsens dispositioner vedrørende fast ejendom og arv skal godkendes af Landsforeningens Forretningsudvalg.

Stk. 3 Bestyrelsen fastsætter selv sin forretningsorden.

**Regnskab**

§ 8 Regnskabet indsendes til Landsforeningen.

Stk. 2 Regnskabsåret er kalenderåret.

Stk. 3 Landsforeningens revisor forestår revision af regnskabet.

**Ændringer**

§ 9 Ændringer i denne vedtægt kan kun ske på ordinær generalforsamling.

Stk. 2 Landsforeningens forretningsudvalg skal godkende vedtægten.

Stk. 3. Såfremt kredsen ikke afholder generalforsamling i overensstemmelse med vedtægterne overgår kredsens aktiver til deponi i Landsforeningen. Aktiverne kan kun disponeres efter beslutning i Hovedbestyrelsen. Efter afholdt generalforsamling tilbageføres aktiverne til kredsen.

**Tilgængelighed**

Stk. 10 Senest godkendte vedtægter skal være at læse på Landsforeningens hjemmeside.

\* Det understregede er gentagelse fra Landsforeningens vedtægt.